**Csongrád Város Polgármesterétől** **M**

**Száma**: Önk/103-1/2022.

**Témafelelős:** Dr. Juhász László jegyző

**ELŐTERJESZTÉS**

**Csongrád Városi Önkormányzat Képviselő- testületének**

**2022. május 30-ai rendkívüli ülésére**

**Tárgy:** A Dr. Szarka Ödön Egyesített Egészségügyi és Szociális Intézmény alapító okiratának kiegészítése

**Tisztelt Képviselő-testület!**

Csongrád Városi Önkormányzat Képviselő-testülete 2022. április 28. ülésén megtárgyalta és döntött a Csongrádi Közmű Kft. által foglalkoztatott, NEAK(OEP) által finanszírozott gyógyászati ellátást biztosító szakszemélyzet további foglalkoztatásáról a Dr. Szarka Ödön Egyesített Szociális és Egészségügyi Intézmény keretein belül.

A feladatellátás átvételének időpontja 2022.07.01., amelyről a Képviselő-testület 2022.május 26.-ai ülésén döntött.

E tevékenység ellátásának helye a Városi Gyógy-és Strandfürdő, 6640 Csongrád, Dob u. 4-8. Mindezek alapján szükséges az intézmény alapító okiratában a telephelyeit felsoroló 1.2.2. pontját az alábbiak szerint kiegészíteni:

|  |  |  |
| --- | --- | --- |
|  | telephely megnevezése | telephely címe |
| 13 | Városi Gyógy-és Strandfürdő | 6640 Csongrád, Dob utca 4-8. |

Az intézmény tevékenységi köre az előbb meghatározott időponttól kezdve új tevékenységekkel bővül, ezért szükséges az alábbiak szerint kiegészíteni az intézmény alapító okiratának 4.4. pontját, amely a költségvetési szerv alaptevékenységének kormányzati funkció szerinti megjelölését tartalmazza:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 7 | 072450 | Fizikoterápiás szolgáltatás |
| 8 | 072460 | Terápiás célú gyógyfürdő- és kapcsolódó szolgáltatások |

A fentiek alapján kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete „*A Dr. Szarka Ödön Egyesített Egészségügyi és Szociális Intézmény alapító okiratainak kiegészítése”* című előterjesztést megtárgyalta, és az alábbi döntést hozta:

1. A Képviselő-testület a Dr. Szarka Ödön Egyesített Egészségügyi és Szociális Intézmény Pü/13-43/2019. okiratszámú, 105/2019.(V.23.)önkormányzati határozattal elfogadott alapító okiratát az alábbiak szerint egészíti ki és fogadja el egységes szerkezetbe foglalva a törzskönyvi bejegyzés napjától kezdődő hatállyal:

Az alapító okirat 1.2.2. pontjába foglalt táblázat a következő 13. sorral egészül ki:

|  |  |  |
| --- | --- | --- |
| 13 | Városi Gyógy-és Strandfürdő | 6640 Csongrád, Dob utca 4-8. |

Az alapító okirat 4.4. pontjába foglalt táblázat a következő 7., 8. sorokkal egészül ki a további szerkezeti egységek számozásának értelemszerű megváltozásával:

|  |  |  |
| --- | --- | --- |
| 7 | 072450 | Fizikoterápiás szolgáltatás |
| 8 | 072460 | Terápiás célú gyógyfürdő- és kapcsolódó szolgáltatások |

1. A Képviselő-testület felhatalmazza a polgármestert a módosító okiratok aláírására.

Határidő: azonnal

Felelős: Bedő Tamás polgármester

1. A képviselő-testület utasítja a jegyzőt, hogy a költségvetési szervek módosító és egységes szerkezetbe foglalt alapító okiratait küldje meg törzskönyvi nyilvántartásba történő bejegyzés végett a Magyar Államkincstár Csongrád –Csanád Megyei Igazgatóságához.

Határidő: azonnal

Felelős: Dr. Juhász László jegyző

Erről jegyzőkönyvi kivonaton értesítést kap:

1. Képviselő-testület tagjai
2. Gazdálkodási Iroda
3. Magyar Államkincstár Csongrád-Csanád Megyei Igazgatósága
4. Költségvetési intézmény

Csongrád, 2022.május 27.

Bedő Tamás

polgármester